หุ้นสหรัฐปิดในแดนลบ
ดัชนีหุ้นดาวโจนส์  ปิดที่ 13,035.94 จุด ลดลง 54.90 จุด ด้านแนสแดค ปิดที่ 3,075.06 จุด เพิ่มขึ้น 8.09 จุด
5 ก.ย. 2555

ดัชนีหุ้นดาวโจนส์  ปิดที่ 13,035.94 จุด ลดลง 54.90 จุด ด้านแนสแดค ปิดที่ 3,075.06 จุด เพิ่มขึ้น 8.09 จุด
ตลาดหุ้นสหรัฐฯวานนี้  ปิดในกรอบแคบๆ หลังนักลงทุนรอความชัดเจนต่อแผนเข้าซื้อหนี้รอบใหม่ที่จะช่วยลดภาระหนี้สินของชาติในประสบวิกฤตหนี้ของธนาคารกลางยุโรป ขณะที่ช่วงท้ายของการซื้อขาย วอลล์สตรีท กระเตื้องขึ้นเล็กน้อยจากแรงเข้าซื้อหุ้นแอปเปิล
ดัชนีหุ้นดาวโจนส์ ลดลง 54.90 จุด (0.42 เปอร์เซ็นต์) ปิดที่ 13,035.94 จุด แนสแดค เพิ่มขึ้น 8.09 จุด (0.26 เปอร์เซ็นต์) ปิดที่ 3,075.06 จุด เอสแอนด์พี ลดลง 1.64 จุด (0.12 เปอร์เซ็นต์) ปิดที่ 1,404.06 จุด
ขณะที่ราคาน้ำมันดิบวานนี้ ดิ่งแรง จากความกังวลต่อการเติบโตของเศรษฐกิจโลก หลังจากสหรัฐฯเดินตามรอยยุโรปและจีนที่เปิดเผยข้อมูลภาคการผลิตที่อ่อนแอ
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม ลดลง 1.17 ดอลลาร์ ปิดที่ 95.30 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.60 ดอลลาร์ ปิดที่ 114.18 ดอลลาร์ต่อบาร์เรล